यह भी ध्यान रखने की बात है कि बायोमीट्रिक डेटा हासिल करना जैसे किसी फोटोग्राफ्स से फिंगरप्रिंट उठाना या आंख की पुतलियों के स्कैन की प्रतिलिपि हासिल करना आसान होते जा रहा है. साइबर जगत के अपराधियों के लिए बायोमीट्रिक डेटा जुटाना एक बड़ा मकसद बनकर उभर सकता है क्योंकि तब अवैध तरीके से हासिल की गई अन्य जानकारियों के साथ इसे मिलाकर इस्तेमाल किया जा सकता है. इस वजह से, आधार-कार्डधारकों के डेटा की यह सेंधमारी बहुत खतरनाक है. इसे सिर्फ यह कहकर कमतर नहीं आंका जा सकता कि बायोमीट्रिक डेटा तक किसी की पहुंच थोड़े ही हुई है, वे तो सुरक्षित हैं.